
Ŝa unuecigo de la Bsperanto-(Movado. 
„INTERKONSENTO DE KOLONJO”. 


Universala Esperanto-Asacio, Konstanta Reprezentantaro de la landaj 
Esperanto-asocioj kaj Universala Esperantista Federacio interkonsentas pri la ĉi 
subaj aranĝoj: 

I. Universala Esperanto-Asocio estas la tutmonda organizajo Esperantista, 
reprezentanta la Esperanto - movadon kaj organizanta la universalajn kongresojn. 

II. La landaj Esperanto-Asocioj aligas siajn membrojn al U. E. A., se ili 
plenumas la jenajn kondiĉojn: 

1. posedi organizan formon (regularon, konsiston de komitata, k. c.), kiu 
vidigas klare, ke temas pri landa asocio neŭtrala. 

2. havi minimume 100 membrojn. 

Pri la akcepto decidas la Komitato. 

III. La landaj Esperanto-Asocioj aligas siajn membrojn al U. E. A. laŭ la 
jenaj kondiĉoj: 

1. ili pagas jarkotizon de Sv. fr. 0.50 por ĉiu el siaj regulaj membroj; 
ĉi-tiuj membroj estas simplaj membroj de UEA, ili rajtas ricevi la inter- 
nacian membrokarton kaj uzi la servojn de la delegitoj pri vojaghelpo 
kaj imnformpetado. 

2. la landaj asocioj pagas aldonan kolizon por liuj membroj, kiuj dezi- 
ras ricevi la jarlibron aŭ la jarlibron kaj la gazeton de UEA; liuj 
ĉi membroj estas nomataj membroj aktivaj. La landaj asocioj sinde- 
vigas varbi kiom eble plej multe da tiaj membroj. 

IV. En landoj, kies asocio aligis siajn membrojn, oni aldonas al la kotizo 
el ĉiu kategorio proksimume 50% de la normala kotizo de la nuna membro kun 
jarlibro, por tiuj membroj, kiuj ne apartenus al la landa asocio. Tamen la ĝisnu- 
naj membroj de UEA mne apartenantaj al la landa asocio povas resti membroj laŭ 
la ĝisnunaj kondiĉoj, ĝis fino de 1936. 

V. La landaj asocioj prenas sur sin ia administradon de la membroj en sia 
lando, laŭ la reguloj de la Centra Oficejo, kaj nomas ĉefdelegiton interkonsenle 
kun UEA. 

VI. La landa asocio nomas la lokajn delegitojn interkcnsente kun la ĉetde- 
legito kaj komunikas la liston al la Centra Oficejo. 

VII. La Internacia Komitato de UEA konsistas el: 

a) Komitatanoj elektitaj de la landaj Asocioj aligintaj siajn membrojn; 

b) Komitatanoj elektitaj de la lokaj delegitoj en la landoj, kies landa 

asocio ne jam aligis siajn membrojn kaj en la landoj, kie ne jam ekzi- 
stas landa asocio; ; 
c) Komitatanoj elektitaj de la komitatano; sub a) kaj b). 

Ciu landa asocio kun minimume ducent ĝis mil membroj elektas unu ko- 
mitatanon kaj plian por ĉiu komencita milo da membroj, por kiuj gi pagis ko- 
tizon por la pasinta jaro. 

La lokaj delegitoj de la landoj, kies landa asocio ne jam aligis siajn mem- 
brojn aŭ kie tia asocio ne jam ekzistas, elektas grupe po unu komitatano por 
ĉiu kvincento aŭ komencita kvincento da membroj. 

La komitatanoj sub a) kaj b) povas nomi komitatanojn sub c) gis la lriono 
de sia propra nombro. 

Ĉiuj komitatanoj havas samajn rajtojn kaj devojn. 

VIII. La fakaj societoj, institucioj, k. t. p. povas sin enskribigi kiel parlo- 
prenantojn en la ĝenerala Esperanto-movado, komtraŭ fiksita pago. 


IX. Okaze de ĉiu Universala Kongreso de Esperanto kunsidas „Konsilan- 
taro de la Esperanto-Movado". Ĝi konsistas el: la komitatanoj de UEA, la repre- 
zentantoj de la aligintaj landaj asocioj havantaj malpli ol 200 membrojn, la ĉefde- 
legitoj aŭ iliaj reprezentantoj, la honoraj membroj, la dumvivaj membroj, la patro- 
noj kaj la reprezentantoj de la asocioj kaj institucioj registritaj kiel partopre- 
nantoj en la ĝenerala Esperanto-Movado. Tiu Konsilantaro esploras la jarrapor- 
tojn pri la stato de la movado, konsideras proponojn pri disvastigo kaj utiligo 
de la lingvo kaj priparolas programon de laboroj entreprenota!. Ĝi decidas per 
plimulto de la ĉeestantoj en formo de deziresprimoj, kiujn ĝi transdonas al la 


Komitato de UFA. 
X. Post sia likvido ICK, KR kaj U. F. E. transdonas al UEA siajn hava- 


ĵojn kaj dokumentojn. La Komitalo kaj Centra Estraro fiksos la novajn devojn de 
la $isnunaj direktoroj kaj oficistoj de ICK kaj de UEA. 

XI. Necesaj ŝangoj en la regularo de UEA estos tuj farataj laŭ la ĉisupraj 
aranĝoj. La nuna Komitato de UEA sendos la ŝanĝojn al la delegitoj por ke la 
voĉdono estu finila je la fino de Oktobro 1933. 

XIIL La landaj asocioj elektos siajn respektivajn komitalanojn anlaŭ la 
15-a de Oktobro 1933. 

XIII. La neceso estos farala por ke la nova arango ekfunkciu je la 1-a 
de Novembro 1933. 

Kolonjo, la 4-an de Aŭgusto 1933. 


La „Interkonsento de Kolonjo" de la 4a de Aŭgusto 1933 pri la unuecigo 
de la Esperanto-Movado estis subskribata en la solena ferma kunsido de la 25a 
Universala Kongreso, de jenaj samideanoj: 


Ed. Stettler Frans Schoofs D-ro A. Vogl 
Johannes Karsch Robert Robertson Arnold Behrendt 
Louis Bastien P. W. Baas Einar Dahl 

Cecil C. Goldsmith J. R. G. Isbrücker A. Clavenna 

P. Petit M. Inouye Dr. Julian Loyola 
Georgo Canuto M. De Ketelaere Ildefonso Falĉao 
Arne J. Tharaldsen D-ro R. Maeder D-ro Ernst Meyer 
Charlotte Jablonski Paul Blaise Adolf Münz 

H. Moy Thomas Paolina Mellina Schmalz! 

S. Alberic Joffe Hans Jakob Robert Kreuz 


SOBRE KAJ DECIDE. 
(KONGRESANO KIU KONGRESIS). 


`; I. Le zerowicz. 

Mi scias: multaj ne deziras, ke oni parolu pri la nunjara kongreso en Ko- 
lonjo. Aliaj ne deziras, ke oni almenaŭ parolu tiel ofte pri tio. Sed, bedaŭrinde, 
mi nek la unuajn, por kiuj la afero ne eslas oportuna, nek la aliajn, por kiuj 
ĝi eslas malagrabla, povas kontentigi. La okazigo de la nun'ara kongreso en Ko- 
lonjo estis ne nur mispaŝo de niaj ĉefaj instancoj, sed ĝi estis dolora ofendo al 

la idea esperantismo, al la allaj noblaj ideoj, kiuj estas skribitaj sur la verda 
standardo. Okazigante la kongreson nunjare en Kolonjo, en ŝtato kiu distretas 
la primitivajn homajn rastojn, niaj gvidantoj pruvis, ke ilia agado estas senigita 
je la fundamenta esperantista idealismo, kaj tiu fakto por ni, ideaj esperantistoj, 
eslas malagrabla seniluziiĝo kaj vekas en ni nekutiman malbonguston. Kaj se 
la koncerna" esperantistoj ne bor.volis atenti la dolorplenajn protestojn, venan- 
tajn el ĉiuj flankoj de la mordo, kaj malgraŭ ĉio okazigis la kongreson en lando, 
kie floras abomeninda barbareco kaj vandaleco, ili havu nun la paciencon aŭskul- 
ti la riproĉojn, kiom - ajn ofte ili antingas ilin, se ili estas respondecaj pri siaj 
agoj. Ĉar ni ne ĉesos paroli kaj reparoli pri tiu afero (ho ve! kion ni povas tari 
pli ol-paroli kaj nur paroli?!) ĝis tiu makulo estos plene forviŝila. 

Laŭ du vojoj iras nia kritiko kcncerne la nunjaran korgreson en Kolonj». 
La unua vojo kondukas nir al la organizantcj de la kongreso, do al la germanaj 
esperantistoj. La dua kondukas al I. C. K., la plej alta instanco de nia movado, 
kaj sekve de ĝi enerale dependis la okazigo de la kongreso. Anticipe mi faras 
la rezervon, ke la analizon kaj kritikon de la faktoj mi faros el nura esperanti- 
sta vidpunto, kompreneble el vidpunkto de idea esperantisto, havanta kompre- 
nemon kaj sentemon por la bela idealisma tradicio de nia afero. 

Kiam omi en Parizo akceptis la decidon okazigi la kongreson 1933 en Ko- 
lonjo, la feliĉigaj sunradioj de la svastiko ne brilis ankoraŭ super Germanujo kaj tial 
tiu-ĉi decido estis akceptata de la tuta Esperantista publiko kun evidenta ĝojo. 
Tiam kompreneble la fakto, ke iu estas idea demokrato, ne nomiĝis hontinda 
krimo. Tiam ankoraŭ E-eldonejo en Germanujo (ĝuste en Koln) fieris riĉigi nian 
literaturon pez libroj de Ernest Toller kaj St. Zweig. Kaj tiam ankoraŭ la 
organizontoj de la kongreso konsideris kiel honorigon por si, la fakton, ke mem 
la ĉefurbestro de Kolono (linma), konata socialdemokzato konsentis elektiĝi 
honora proteklanto de la kongreso. Tiam ankoraŭ oni ĝojis itiformi la esperanti- 
staron, ke la Kolonja kongreso estos vera jubilea festo kun pompaj demonstra- 
cioj eksteraj. Nu, tiam estis tempo, ke ne en la „purrasa“ bruma ĉemizo tro- 
viĝis la redempto, ke ankaŭ demokrato povis esti „honestulo“, ke ankaŭ judo 


povis esti homo, ke Toller kaj Zweig povis trovigi en la libroŝranko (anslataŭ 
sur la aŭtodafeo). 


Sed subile ĉio-ĉi ŝanĝigis. (Kaj mi ne deziras reparoli pri la gloraj ago', 
farataj en la nuna Germanujo). Kaj subite Germana Esperanto Asocio penas 
konvinki nin, ke en Kolonjo ĉiu vera „honestulo” estos plej kore akceptata. Kaj 
subite la honora protektanto de la kongreso, la eksĉefurbestro estas arestata, 
kaj subite „en la trahkvila Germanujo” la kongreso — kiel proksime antaŭ la 
kongreso raportis Heroldo — ne povos okazi kun la anoncita antaŭ unu aro 
pompo ekstera. Kial subile tiuj ŝangoj? mi demandas. De kiam oni kvalifikas 
la kongresanojn kiel honestajn kaj nehonestajn? Kaj kion ĝustadire la kongre- 
sestroj nomas ĝenerale „honesteco“? Kial en la „trankvila lando“ ne povis 
okazi la ekstera pompo? Ka kial estis arestata la honora protektanto de la 
kongreso? Cu ankaŭ li, pri kiu la organizintoj tiom fieris antaŭ unu jaro, elmon- 
triĝis nun malamiko de Germanujo? Nekredeble! 

Estis ridinde imputi al la tutmonda esperantistaro tiom da naivaĵoj, kiel 
faris tion la germanaj E-gazetoj, por altiri la publikon al Kolonjo kai eviti fia- 
skon de la kongreso. Per invito al nuraj „honestuloj“ Ge:mana E-Asocio ja 
nur kompromitis sin. Kiu havas nefermitajn okulojn kaj orelo'n, tiu scias, kiu 
en la nuna Germanujo nomiĝas „hotestulo”. 

l Sed ankoraŭ pli multe kompromitis sin la l. C. K., kiu malgraŭ la protes- 
toj venantaj el ĉiuj flankoj de la mondo, decidis la kongreson tamen okazigi 
en Kolon:o kaj en lando, kies regimo oficiale kontraŭbatalas Esperanton! 1. C.K. 
ne reagis kontraŭ la aresto de la honora protektanto de la kongreso — ĝi 
tute ne rimarkis tiun humilegigan ofendon! l. C. K. ne rimarkis, ke la Tria 
Regno dispremas la kulturon, kies devizoj kiel evangelio fascinas sur la verda 
standardo, kies honoron kaj prestiĝon ĝi havas la devon gardi! Timeme kaj 
humile ĝi venis al la malriĉa festeno en Kolomjo, preferante la gracoplenan ge- 
ston de tiuj, kiuj publike librojn bruligas kaj noblan kulturportantojn enkarceri- 
gas! I. C. K. ne atentis, ke la Tria Regno estas „kontraŭ la inokulado de ve- 
nenaj instruoj pri homarkulturo, pacifismo, inlernaciismo, parlamentismo, demo- 

krateco k. a". (Rosenberg: Wesen, Grundsätze und Ziele der nazisozialistischen 
Bewegung), ĝi forgesis, ke la esperantismo batalas pro tute aliaj celadoj, kiaj 
estas guste homarkulturo, guste pacifismo, ĝuste internaciismo kaj demokrateco. 
I. C. K. forgesis, ke nia! devizoj estas egaleco inter popoloj kaj gentoj, 
inter religioj kaj rasoj, ke ni volas rompi la miljarajn murojn kiuj dividas la po- 
polojn ——- kaj I. C, K, ne timis peifidi la altajn idealojn Zamenhofajn por eviti 
la koleron e la Tria Regno! Kun kia doloro kaj ignoro ni konsciigas al ni tiun-ĉi 
teruran mispaŝon de nia ĉefa instanco. 


Ni rajtis esperi, ke I. C. K. agos alie en tiu afero: ke ĝi delikate kompre- 
nigos al la organizantoj en Koln, ke ne estas nun la taŭga momento por kon- 
gresi internacie en la Tria Regno. Kaj tiam ekestus la jena alternativo: aŭ la 
plimulto el la germana esperantistaro estas kulturidea anaro, tiam ili tule cer- 
te preferus ne okazigi la kongreson en la nuna Germanujo interkorsente kun 


I. C. K. — aŭ la permanaj espezanlistoj estas adeptoj de la Tria Regno, bruli- 
gantoj de Toller kij Zweig, malamikoj „de veneraj izstruoj pri homarkulturo k. 
t. p.“ forgantoj de absurda „rasteorio”, unuvorte vandaloj kaj barbaroj — kaj 


kaj tiam ni, ideaj esperantistoj, alte taksanta! la verdan standardon, volas havi 
kun ili nenion komunan, kaj por ren'a prezo volas iri al la funebra festeno en 
Kolonjo! En tiu alternativo ekzistas nenia kompromisemo. Ĝi estas demando 
pri kulturo aŭ barbareco — kaj tiun demandon ĉiu el ni devas klare, sen ser- 
ĉado de pretekstoj, respondi. 

Se tamen I. C. K. opiniis utila la okazigon de la kongraso en Kolonjo 
nunjare, se ĝi „kaŝis en tirkeston" la senvaloran verdan standardon, kaj iris en 
la Trian Regnon por „jubilei”, kiam la plej bravaj amikoj de la verda standardo 
putras kaj suferas en la karceroj kaj koncentraciaj tendaroj; se ĝi venis en la 
Trian Regnon por kanti la Zamenhofan himnon, kiam difuzas ankoraŭ en la 
aero kaj gratas la gorgon la haladzo el la libro-aŭtodafeo; se ĝi propravole iris 
en la trian regnon, kiu cinike kaj vandale neniigas ĉiom, kion inter aliaj ankaŭ 
karakterizas la esperantismon — tiam ni postulas klarecan. Tiam ni postulus 
revizii la esencan karakteron kaj ideologion de la esperantismo! Tiam ni faru 
krucon super la gloia kulturidea tradicio esperantista ka! ni deklaru ke Espe- 
ranto estas nur kaj sole lingvo kaj rin lute ne interesas, kiu uzas ĝin: Zamen- 
hof aŭ Goebbels; ke esperantisto rajtas bruligi librojn de Toller, Zweig, Mann, 


Spinoza, Wassermann, Einstein —— kaj malgraŭ ĉio kalkuli je solidareco de la 
tutmonda „samideanaro”; ke esperantisto rajtas lanĉi zoologian antisemitismon 
kaj aranĝi mezepokan inkvizicion — kaj tamen aparteni al la „granda rondo 
familia”... 


Sed tiam, karaj geamiko, kion komunan kun Esperanto kaj esperantismo, 
kion komunan kun la esperanto - movado povas havi mi, ne:ebonigebla zamen- 
hofano kaj naiva kredanto je pli feliĉa kultura estonteco. 


Pola Stuqenta Esperantista Societo - Warszawa, ricevis de Unuiĝo 
de Hungara Studenta Junularo jenan alvokon pollingve. 


ALVOKO 


al Pola Junularo cn antaŭtago de gravaj datrevenoj. 


Feliĉa kaj ĝojiga estas por Polujo la 1933 jaro, la jaro, en kiu Po- 
lujo povas mvmorigi al la tuta mcndo siajn potencajn, pasintajn momen- 
tojn kaj grandajn meritojn por nia civilizacio: 400-Jara datreveno de 
reĝo Stefan Batory kaj 250-jara datreveno de Viena liberigo. 

Ĉe tiuj ci rememoroj forte batas la koroj de Poloj pro ĝojplena 
fiereco. Kaj ni, Hunguroj, povas kunsenti kaj kompreni Vin, Pola Junu- 
laro, des pli, ke ni estas ligitaj per ambaŭ jubileoj. 

Ja granda rola reĝo, Stefan Batory, estus sango de nia sango-re- 
ginto de Sepkastellando (Transilvanio). Liaj brilaj venkoj kontraŭ rusoj 

haltigis por cent jaroj ilian puŝadon al Poloj. Polock, Wielkie Łuki, 
Psków! — kiom da bildoj kaj pripensoj ili prezentas al mi. Flugilmur- 
muroj de pola hvsararo kaj mezura paŝadeĥo de hungara infanterio, ser- 
vantaj al unu celo, estas simbolo de niaj komunaj aferoj. Sendito, pete- 
ganta helpon por la rpctenca imperiestro, jen gravega memento! Ankaŭ 
sur la aliaj kampoj estas konstanta agado de la reĝo. Ni citu nur deziron 
fari Polujon mara potenco. Kiel tiuj ĉi demandoj estas hcdiaŭ aktualaj! 
Sed senkompata morto forprenis Lin de ni antaŭtempe. Jes, ankaŭ al ni 
Hungeroj Li volis alporti liberigon kaj al Pclujo potencon kaj eksterordi- 
naran signifon. 

Pro tio Lian morton priploris ambaŭ nacioj de Kolcgsvar ĝis Wilno, 

La juro 1933 memorigas ree al Poloj tiun ĉi oran kartcm en pola 
historio. 

Kaj ni Hungaroj ne povas hodiaŭ ne partopreni Vian ĝojon, kvan- 
kam tiu ĉi datrevenc dolore memorigas al ni, ke parto de nia Patrujo, 
Lia lulilo, Sepkastellando, ne apartenas al ni. 

Septembro 1683, estas dato de apudviena venka batalo super Tur- 
kujo de reĝo Jan Sobieski, armeestro de unuigita armeo pola-aŭstra. 

La stelo de reĝo Jan hele ekbrilis sur horizonto de Eŭropo, mina- 
cita per turka invado, vekante admiron kaj dankemon de la tuta tiama 
civilizita mondo. 

La reĝo Sobieski ne butalis por sia gloro, nek pri savo de la impe- 
riestro aŭ de Vieno, li katalis por savi okcidentan kulturon kaj Kristanis- 
mon: Li iris, kiel Krista kavaliro, nomita de la papo Innoconty, Li 
iris kaj venkis: veni, vidi, Deus vicit, rompante morale kaj fizike la ma- 
lamikam potencon tiamaniere, ke de tiu ĉi tempo ĝi neniam plu povis 
elstarigi tian armeon. | 

Sed la reĝo ne kontentiĝis pri tio. Malatentante penegojn kaj 
forlason de Germanoj, ne festante triumfojn, Li sendis al la papo verdan 
standardon de profeto, al amata Marysieńka sciigon pri venko, kaj iris 
Hungarujan, Li liberigis Györ, Komarom, Esztergom kaj Szecseny. Sut 
hungara tero Li ree atingis grandan venkon, kiun Li mem konsideris 
pli grava: la batalo apud Parkany, kiam 2.000 polaj kavaliroj pereis sur 
batalkampo por libereco de Hungarujo kaj la reĝc mem apenaŭ ne perdis 
la vivon. 

Pro tio estas nia senlima dankemo al reĝo Sobieski. Per viena ven- 
ko kaj per hungara kampanio Li iziciatis la liberigon de HuwWgarujo. Tia 
estas la dua datreveno, kiun solenas Polujo ĉi-jare, datreveno, kiun 
devas honori la tuta Eŭropo kaj Kristanismo kaj ni Hungaroj, ni unuiĝas 
kun Poloj por honori kune la heroon de Kristanismo. 

La Pola-Hungara Asocio en Budapeŝto de multaj jaroj preparas 
sin por hcori dece la reĝon Jan kaj en tiu ĉi laboro vigle helpas la hun- 
gara Junularc, kiu kone scias, kion ĝi ŝuldas al pola nacio, tiomfoje san- 
ge sigelinta sian frateccn kun nia Dacic. La junularo komprenas ankaŭ 
la gravecon de tiu ĉi solenaĵo, ĉar komuna estas nia vojo: la vojo de Ba- 
tory'a kaj Sobileski'a, gardi la Eŭropon kaj esti antaŭmuro de Religio 
kaj Liberecc. Ni devas sekvi la agadcn de niaj prapatroj, ni devas me- 
morigi al la tuta mondo, ke estis Lignica, Warna, Mohacs, Chocim, Wien, 
Ostrzyhomi, Radzymin, Warszawa. Kaj ni devas kunligi niajn korojn. 

Hodiaŭ la direktilon en Via potenca ŝtato kaj la sabron de Batory 
tenas la Marŝalo Pilsudski. En nia lando restis nur krom mizero, ]a gla- 
vo de Sobieski sed kune kun ĝi vivas la kredo je Reviviĝo, tiel forta, 
kiel estis la Via. 

Junularo! La hungara junularo invitas Vin partopreni la solena- 
ĵojn de Sobieski kaj de Batory, kiuj okazos en Hungarujo la 13-17 de 
septembro en nuna jaro. En Ostrzyhom estos starigita monumento hono- 
re de Granda Reĝo. Mhlfermita estos la ekspczicio, okazos remboataj 
vetkuraj, renkontiĝo de aŭtoj kaj de aeroplanoj polaj kaj hungaraj, En 
Budapeŝto okazos kune honore al Batory kaj Sobieski, la solenaĵoj, kiuj 
estos indaj de tiuj ĉi reĝoj kaj de niaj nacioj. 

Laŭdezire ini donas informojn samkiel „Orbis“, „Francopo!“ kaj 
Turista Unuiĝo (Związek Turystyczny) en Kraków, kiuj aranĝcs malka- 
ran vojaĝon. 

Ni atendas Vim! 

Pola Sekcio de la Oficejo „MIDI“. 

La 15-an de junio en la Jaro de Sobieski kaj Batory. 


P. S. „Midi” estas Sludenta Landa ka: Eksterlanda Informa Oficejo en Bu- 
dapest, hungare: Magyar es Idegen Diakinformacios Iroda. (Red.) 


ba 1. Jnternacia “Konkurso de MRlasika 
Soldanco en UŬarsouvto. 


En junio 1933 okazis en la ĉefurbo de Polujo La I. Internacia Kon- 
kurso de Klasika Soldanco, organizita de la revuo „Muzyka“ („Muziko“), 
kies redaktoro estas Mateusz Glinski. La konkurso promesis esti vere im- 
pona kaj vekis grandan intereson en la publiko. Partoprenis ĝin 126 per- 
sonoj el 20 landoj. 

Mi estis tre kontenta, kiam dank‘ al mia ĵurnalista. karto mi ii- 
cevis enirbileton por la konkurso, kaj mi ĝuis efektive grandan plezuron, 
observante la artistojn, el kiuj multaj faris neforgeseblan impreson al ni. 

Bone restis en mia memoro la belega „Danco kun bastoneto“ de 
Rosalia Chladek, grandioza. „Salome“ kaj plena de ĉarmo „Geamantoj en 
festa vespero“ de Ruth Screl Abramowicz, „Japana balado“ kaj „Krio“ de 
Paŭla Nirenska. 

Ravis nin ĉiujn Rolf Arco per „Ĉasisto“ kaj „Gaja paŝtisto“, Etta 
Szasz per tre bela Brahms-valso kaj interesaj purodioj, Olga Slawska per 
interpretoj de Chopin, Fedro Marja per „Patrino“ kaj „Frenezulino“, 
Georg Grcke per grandioza tekniko. 

Grandajn kapablojn evidentiĝis ĉe Hildebrandt Marcela, kies man- 
movoj vekis intereson en la publiko, kaj ĉe Ethel Nagy, subtila, lirika dan- 
cistino. Tre interesaj estis ekzotikaj dancoj de Lei Niako (Teheran) kaj 
java nacig danco de artistoj el Java: Raden Mac Jodjana kaj Rcema- 
hlaiselan. 


Multaj infanoj partoprenis ankaŭ la konkurson, el ili tamen plej 
bome plaĉis mur tri varsovianinoJ; Hania Lebiedowicz, Cesia Fijewska kaj 
Lube Szapiro,-lernuntincj de Tacjana Wysocka. 

Kun granda streĉo ni atendis, al kiu estos aljuĝitaj la premioj, kaj 
fine la jury, kies tasko estis efektive tre malfacila, kaj kiun eniris: Rolf 
de Mare, Carlotta Zambelli, Valeria Kratina, Gertruda Bodenwieser, Maks 
Terpis, Zofja. Stryjehska, Jan Ciepliński, Jerzy Trojanowski, Jan Makla- 
kiewicz, Wincenty Drabik k. a. — decidis jene: 

la I premion de la Prezidento de Pola Respubliko (3.000 zt.) rice- 
vis Ru(h Sorel Abramowicz, la II premion de Ministerio de Eksterlandaj 
Aferoj (2.000 zł) — Rosalia Chladek el Praga, Lu III premion de Kle- 
recministerio (1.500 zł.) — Rolf Arco el Berlino, la IV premion de la Pre- 
zidentc de Varsovio (500 zł.) — Aleksander Swain el Berlino. 

Orajn medalojn oni aljuĝis al Olga Stawska (Varsovio) kaj Georg 
Groke (Berlino). 

Arĝentaj medaloj estis donitaj al Marja Fedro (polino el Vieno), 
Paŭla Nirenska (Varsovio), Simone Binois (Parizo). Bronzajn medalojn 
oni donis al Lilli Sandberg (Breslaŭ), Gerda Kretschmar kaj Doering 
Afrika (Berli:o). 

Krome diplomojn oni donis al Jadwiga Hryniewiecka (Varsovio), 
Thusnelda Walter (Zürich), Marcela Hildebrandi (Poznan), Lilla Baŭer 
(Budapest) ktp. 

El infanoj la I-an premion ricevis Luba Szapiro (Varsovio), poste 
sekvis Ewunia Kologorska (Krakovo), Cesia FiJewska (Varsovio) ktp. 

Kiel Esperantistino mi volus mencii, ke inter la partoprenintoj de 
la konkurso troviĝis hungara samideanino, Etta Szasz el Budapeŝto. Ĉar- 
ma, aminda knabino kaj tre kapabla kiel dancistino. Estis vera ĝuo obser- 
vi ŝin dum dancado, ĉar oni vidis, ke ŝi bone kaj profunde sentas kaj 
komprenas tion, kion ŝi dancas. Halina Vinstin, 

Varsovio, er. julio 1933. 


KIEL MI-NUŜKA ESPERANTISTINIĜIS? 


1920. Mia viena amikino Marie Kramer turmentas min kun fervora inten- 
co. „Lernu Esperanton", kaj klarigas: „Rigardu, Minuŝka: La hundo = Der Hund, 
La hundino = Die Hündin. 

Kiel sunklara afero! Minuŝka tamen malatentas. 

1921. Komerclernejo Fraŭnerwerb-Verein. 

Kamaradino Langenberger apud mi sidanla, deklaras fervore Esperanton 
kiel multvaloran kaj ĉefe monon donantan aferon, ŝiaj blondaj haroj flugas, ŝia vi- 
zaĝeto ardas. Ŝi montras monon de diversaj siaj korespondemuloj, kiuj subtenas la 
verdan stelon kaj... ŝiro per multe da... vi jam scias. Nur jes, la mono allogas, 
sed kion fari kontraŭ inerteco de Minuŝska? 

1925. Sunklara somera tago. Miaj brunaj okuloj trarigardas la gazelon kaj 
jen, sankta ĉielo! 

Universitata kurso de Esp. gvidata de Dro Pfeffer! 

Vivu la mondo! Vivu la gazeto, kiu represigis mondekskuantan aferon! 

Minuŝka ardas, flamas, ŝvebas en pli altaj sferoj. 

Timeme, kun delikata voĉo, ŝi demandas telefone la universitaton, ĉu ve- 
re, ĉu eble ankoraŭ aliĝi, por akiri la ĉielan beatecon? 

Kay ŝi marŝas, ŝi agadas, laboradas, sur rozkoloraj nuboj ŝvebanta. Krias 
la ĉefo, kiu retiras ŝin sur fortan bazon de nia reala mondo. Konkludas la fir- 
mao Frankfurter Bejdl: fraŭlino Mantel perdis la prudenton! Niaj fakturo!, niaj 
klientoj! 

Alvenas la lago. La frenezigita fraŭlino kontoristino kuras, kuregas al la 
sanktaj haloj. Suprenrampas la ŝtuparon, al ĉielo de l' prudento gvidantaj, stum- 
bletas, faletas en profunda adoro. 


Jen la salono, jen la komenco. 
Certe nun venas la blankbarba, dignoplena doktoro... kiel li nur nomiĝas? 
Jes, Dr. Pfeffer, kiu encerbigos al la streĉaŭskultanta Minuŝka gin, Esperanton. 


Loko? Kie sidi? Apud mi en unua vico tri knabinoj. Bone! 

Kontente mi ekgruntetas. Rigardas antaŭen, malantaŭen, dekstren mal- 
dekstren. La ludo povas komenci. 

Jen. Eniras sin'oro, juna, bela, plaĉinda! Ekparolas, alparolas. 

Ardas miaj oreloj, nubigas miaj okulo}. 

Aĥa. Bone! Bona komenco. 

Nun venos la blanka barbo. Li, la dignoplena Dr. Pfeffer. 

Paŭzo. Nu, rapide! Rapide! Kie estas la blanka barbo? Mi forte enamiĝis 
je la blanka barbo, kiu neniel volas aperi en la salonego. 

Mi freneĝgizos. Niaj oreloj aŭdas, ke iu vokas „sinjoro Doktoro". Mi per- 
das la okulojn. Volas krii; „mia blanka barbo", sed 2 belaj viraj okuloj rigardas 
al unua vico, kie 3 knabina: rozoj sen dornoj! sidas, flama ekkompreno — li estas, 
kaj la blanka barbo perdas ĉiun intereson. 


Dum la kursdaŭro plej malatentema estas mi- nuŝka. 
Ŝin interesas la pudro kaj lipkolorigilo de fraŭlino Thea K. kiu poste 
fariĝis amikino ŝia. Mi-nuŝka plibeligas sin kaj malbeligas la ĉirkaŭaĵon streĉe 
atenteman, dum la prelego de la ĉarma (bedaŭrindo sen blanka barbo) Dr. Pfeifer. 
La preleganto kaj instruanto perdas iom post iom la esperon, ke la sal- 
tema, babilema, petolema, en unua vico sidanta rozo, iam finkomprenos la kvin- 
pintan ideon. 


Unua vizito de klubo „Danubio“ kun Thea K. 


Boris Beskin, nia rusa adoranto, tenlas nin al la vizito de la plej bela vie- 
na klubo. Ni fiere eniras ka: singultante forlasas la lokon de l' paco kaj amo. 
Nia koro perdiĝis je pliaĝa barba sinjoro kaj post ravita rigardo, ho ve, jen la 
edzringo! Ne valoras lerni Esperanton! 

Sed la verda afereto plantis jam intereson en mia koro. 


Denova klubvizitado kaj plena okupado de ĉiuj ĉeestantoj per la saga 
averto „mi estas komencantino, mi ne komprenas Esperanton”. Fiera mi estas pri 
la heroa decido. Sed en la granda afero ekdoloris la streĉita peco da kapenhavo. 
Ni cerbumadis, kiel diri „Kopfschmerzen“, 

Ĉar, krom „mi estas komencantino, mi ne komprenas esp.”; ankoraŭ ne- 
esploritaj regionoj estis en mia vorttrezoro. Kaj fiere kiel siatempe Edison dum 
la ekflamo de unua elektra ampolo, mi diris laŭte: 

„Mi havas kaprodolorojn“". 

Bone, se Minuŝka montriĝas kiel vera kaprino. Ĉar la kapo strikis. 

Sed ankaŭ mi diferencigis iom post iom „kion oni devas, kaj kion oni pe- 
vas"... 


Bela, ĉarma, verda steleto estu gvidanlo mia sur vojo antaŭeniranta! Vin 
mi adoras kiel sanktan aferon, estas kaj restos reprezenlantino de la granda he- 
roa ideo de nia altŝatata majstro Zamenhof! 
Minuŝka Mantel, Lwów. 


BILANCO DE AJAYI - PRELEGVOJAĜO TRA POLUJO. 


Jam nia negro-samideano Kola Ajayi (prononcu: Aĝaji) ne plu estas inter 
ni, jam li trakuris en venka marŝo Ceĥoslovakion, jam li estas en Jugoslavio, 
kie li diligente prelegas kaj propagandas por nia afero. Estas do urĝa tempo por 
fari bilancon de lia vojaĝo tra Polujo kaj por ankoraŭfoje sisteme kunmeti li- 
ston de liaj prelegoj en nia lando. 

La prelegoj okazis en Polujo ĉefe en la kadro de 3 prelegcikloj, el kiuj 
ĉiu dauris 15 tagojn kaj el kiuj la unua estis organizita de la Akademia Esperan- 


DR JERZY DOBRZYCKI. 


WIT STWOSZ. 


RADIOPRELEGO TRADUKITA ESPERANTEN KAJ AŬDIGITA EN KRAKOW, 
WARSZAWA KAJ ALIAJ POLAJ STACIOJ DE TADEUSZ HODAKOWSKI LA 8.III. 1933 
OKAZE DE 400-JARA MORTOTAGA DATREVENO DE LA GENIA SKULPTISTO. 


Sur larĝa kaj pereanta en krepusko de jarcentoj vojo, kiun ĉiame 
marŝas antaŭen en senlaca iro disvolva la homa spirito, aperas de temp’ al 
tempo esceptaj individuoj, superkreskantaj la kapojn de milionaj aroj. Dank' 
al superaj kaj neesploreblaj por homa 
menso antaŭdestinoj tiuj personoj fari- 
gas jen konigantoj de grandaj ideoj, jen 
malkovrantoj de novaj revoluciaj reguloj 
de scienco aŭ, fine, plej inlime ense- 
kretigitaj pastroj ĉe granda misterio de 
l'arto. lli precipe ofte aperas en epok(a- 
raj periodoj, tie, kie kontraŭpuŝiĝas du 
mondkonceptoj, el kiuj unu kvazaŭ vel- 
kinta, seka foliaro devas cedi al alia, 
kiu jam ekiĝas per junaj, verdaj bur- 
gonoj de novaj ideoj. La partopreno de 
tiuj geniaj individuoj estas, ke ili staras 
preter la tempo, akiraĵoj de ilia spirito 
neniam maljuniĝas, kaj la starigitajn de 
ili verkojn, kiel tion diris jam la antikvaj 
poetoj, pli daŭrajn ol la bronzo, eĉ la 
manĝema tempo mem venki ne sukcesos. 

Kaj kiam laŭvice ni direktos nin 
en nian polan pasintecon, la vido tuj 

Preĝejo de S-ta Mario en Krakow. ekhaltos sur periodo de mezepoka ve- 
speriĝo, de finkliniĝo de skolastikaj ide- 

aloj en vivo kaj kulturo, idealoj de gotiko en arto, post kiuj jam baldaŭ 
triumfe bonvenos humanismo kaj renesanco. Kaj jen super la aroj ni ekvidos 
du personojn grandegajn, pli daŭrajn ol la bronzo, pli potencajn ol la 
tempo. lli estas Nikolao Kopernik kaj Wit Stwosz. Du plej geniaj homoj, 
kiuj vivis sur la pola tero. La unua el ili— jen revolucia pioniro de novaj 
vojoj en ekzaktaj sciencoj, al la suno mem kaj al steloj novajn cirkulojn 


signanta. La alia — jen la nekomparebla ĉefmajstro en sfero de plastikaj 
artoj, estranta memstare kaj reĝe en regiono de l' belo, tiu plej nobla 
ornamo sur grizaj vojoj de homa vivo. 

Pri Stwosz mi volas hodiaŭ paroli, do mi petas vin, karaj aŭskultantoj, 


bonvolu turni viajn pensojn al la malnova reĝa Krakovo, al nigriĝintaj de 
multcentjara antikveco turoj de Sankt-Maria preĝejo, al estiminda Wawel- 
kastelo, ĉar en tiu urbo pasigis Wit Stwosz unuan kaj feliĉan duonon de 
sia longa vivo, en tiu urbo lia potenca spirito esprimiĝis plej mature kaj 
plej forte en aro da restintaj ĝis nun ĉefverkoj de lia skulptilo. Cetere al 
tiu urbo direktiĝos nunjare okuloj de l' tuta kultura mondo, ĉar ĉijare pasas 
kvarcento da jaroj depost la morto de Wit Stwosz, okazinta en 1533 kaj 
ree farigos aktualaj liaj vortoj, kiujn tiutempe oni skribis pri li en Krakow, 
ke „lia saĝo kaj verkoj estas laŭde famaj en la tuta kristana mondo“. 

Do transportinte nin per pensoj inter antikvajn murojn de Krakovo ni 
prikonsideru mallonge la vivkuron de l' genia majstro kaj kialojn de lia 
grandeco. Se temas pri lia vivo, ĝi, bedaŭrinde, kaŝas hodiaŭ antaŭ niaj 
okuloj multajn sekretojn kaj enigmojn, kiuj eble neniam estos solvitaj. La 
bildon de tiu vivo ni devas reprodukti el informeroj, etaj mencioj, restintaj 
en antikvaj arkivoj de Krakovo kaj Nürnberg. Eĉ la dato de lia naskiĝo 
kaj la loko, kie li ekvidis la tagan lumon, ne estas ĝis nun konataj. Kiam 
li mortis en 1533 jaro oni notis, ke li estis 95-jara — do li estus naski- 
ĝinta en 1438 j. Cu li naskiĝis en Krakovo aŭ Niirnberg, kie li pasigis la 
duan duonon de sia vivo, ne estas ĝis nun konstatite. Ne estas ankaŭ 
tute neeble, ke li devenis el loĝloko Harro en Sepkastellando, kie naskiĝis 
lia frato Mateo, poste translokiĝinta al Krakow kiel juvelisto. La germanaj 
esploristoj defendantaj lian germanan kaj Niirnberg'an devenon sukcesis 
ĝis nun per neniaj certaj atestoj tion pruvi. El polaj historiistoj prof. Ptasnik, 
kiu plej profunde penetris al polaj kaj germanaj fontoj, prezentis aron da 
pruvoj, ke Stwosz Niirnbergano ne estis, ke li prefere en Krakow naskiĝis, 
kaj ĉiukaze ĉi tie li restadis de sia junaĝo. La familio de Stwosz'oj aŭ 
Stosz'oj estis laŭ opinio de prof. Ptaŝnik de pola deveno, kaj ĝia nesto 
estis la Piasta Silezio; tiu nomo tre disvastigita sur teritorio de mezepoka 
Pollando kaj precipe de Silezio estas deveninta el etigita formo de la 
nomoj Stanisław aŭ Stostaw. El Silezio disiradis anoj de tiu familio en 
diversaj tempoj al Krakow kaj Nürnberg, al Grand-Polujo, Bohemujo kaj 
Moravio, al Spiz kaj Sepkastellando. Cu la granda krakova majstro mem 
estis polo kaj ĉu li konsideris sin polo? Ankaŭ tio ne estas konstatita, 
sed estas tute certe, ke ekde sia frua infaneco li restadis en Krakow. 
La unua edzino de Stwosz estis polino, kaj la filoj ricevas nomojn de 
krakovaj patronoj. Unu el ili Stanislao estis poste eminenta skulptisto kaj 
juvelisto, heredanto de l’ patra laborejo. Plue estas frapa la fakto, ke Wit 
Stwosz tre malbone parolis germane. Tio estas klare videbla el leteroj kaj 
dokumentoj de li skribitaj; la lingvaĵo estas plena de grandaj eraroj, prefere 
malbonigita ĵargono, ne memoriganta la tiamajn dialektojn; ĝi ŝajnas 
esti lingvaĵo de fremdulo, kiu pene proprigis al si la germanan parolon. 
Estas konate, ke Stwosz, translokiĝinte al Niirnberg, longe estis nomata 

La altaro de Wit Swosz en St-Maria preĝejo en Kraków. 


polo, uzis polajn kostumojn kaj observis polajn kutimojn. Tamen ne refuteblajn 
pruvojn, al kiu nacio li apartenis ni ne posedas kaj — povas esti — pro 
manko de skribaj fontoj ni neniam ilin posedos. Kvankam absoluta difino 
de nacieco de Stwosz germane aŭ pole sendube kontentigus la ambiciojn de 
tiu aŭ alia popolo, sed tamen la afero en sia kerno estas indiferenta. La vere 
granda arto, naskiĝanta sur ĉielatingaj altaĵoj laŭsajne neteraj — ĉesas esti 
propraĵo de unu popolo kaj farigas komuna bono de la tuta homaro. 

La krakova altaro en Sankt-Maria preĝejo ĝuste inter tiuj bonaĵoj 
estas vicigata. Kaj eĉ se la afero neniam estus klarigita, eĉ se estus 
pruvite, ke Stwosz ne estis polo, tamen ĉiam ĝi estos titolo por nia fiero, 
ke en nia krakova medio, sur nia pola tero, la polan acron spirante kaj 
manĝante la polan panon, vivis inter ni artisto de tiom sublimaj flugoj kaj 
inter ni li kreis la plej grandan el siaj verkoj. 


Kiel ĉiu granda artisto estis Stwosz en sfero de artverkado detruinto 
de eluzitaj konvenecoj, enmetadis en siajn verkojn videblajn erojn de sia 
koro, temperamento kaj karaktero, akordigante sin per tio kun la trajtoj 
karakterizaj por nia nacio. De tie devenas tiu frapa aparteco de lia verkaro 
for de l' arto kaj karaktero germanaj, pri kio jam rimarkigis la germanaj 
esploristoj Vischer kaj Daun, el kiuj la lasta skribis: li estas majstro, 
ĉe kiu oni ne rimarkas karakterizajn trajtojn proprajn al la germana nacio; 
varma pasio kaj maltrankvila nervozeco de tiu artisto estas la ecoj prefere 
propraj al poloj aŭ francoj. 

Do la naskiĝloko de Stwosz ne estas konata, ankaŭ ne estas sciate 
kie kaj ĉe kiu li studis, ĉu li faris la kutimajn tiutempe artistajn migradojn 
kaj kien. Laŭ la plej novaj esploroj ŝajnas esti ne dubeble, ke li tiajn 
migradojn faris kaj eĉ malproksimajn, ĉar certaj karakterizaĵoj rezultantaj 
el analizo de liaj verkoj ŝajnas montri senperan kontaktiĝon kun la neder- 
landa arto. La unua certa dato de lia vivo estas la jaro 1474, kiam li sian 
filon Stanislaon lokas en la metiejo de juvelisto Wojtek. Do li devis jam 
sufiĉe longe restadi en Krakow, kiam li sian filon ĉi tie naskitan kaj 
minimume dekjaran lernigis ĉe la juvelisto. Poste li forveturis por kelka 
tempo al Nürnberg, restigante sian familion en Krakow, sed li revenis al 
Krakow en jaro 1477, rifuzante en Nürnberg la akiritan intertempe civitanecon. 
La kaŭzo de tiu reveno estis sendube la invito por komenci laboron ĉe la 
granda verko, altaro de la ĉefpreĝejo en la urbo. Stwosz, al kiu oni 
komisiis tiel gravan verkon, estis sendube artisto eminenta kaj rekonita. 

Tiu altaro fariĝis la ĉefa vivverko de l'artisto. Li enmetis en ĝin la 
tutan grandegan skalon de siaj teknikaj rimedoj, vivigis per senekzempla 
potenco de siaj plej profundaj elementaj inspiroj. En daŭro de dekdujara laboro 
ekestis la altaro, kiun ne havis ĝis nun Polujo kaj Eŭropo. Ĝi estas kolosa 
triptiko el tilia ligno, okupanta la tutan larĝon de alta gotika presbiterio. 
Ĝi konsistas el predelo, tio estas mallarĝa parto starigita sur menzo (tablo 
de l' altaro), el kolosa meza ŝranko entenanta la ĉefan scenon en plena 
skulpto, el du moveblaj aloj kovritaj ambaŭflanke per bareliefoj kaj du 
ne moveblaj aloj sur flankoj de l' ŝranko, ankaŭ ornamitaj per bareliefoj, 
krome supre supcr la ŝranko videblas altencelanta finaĵo en formo de grupo 
sub gotika baldakeno kaj du figuroj de sanktuloj. 

Entute la alto de la altaro estas 13 metra. La tuta altaro kun ĉiuj 
arkitekturaj kaj figuraj partoj estas kovrita per riĉega kolora poliĥromio 
kaj riĉe orumita. La enhavo de l' skulptaĵoj estas scenoj el vivo de Sankta 
Mario kaj Krista turmento. En la predelo ni vidas transparente la skulptitan 
arbon de Jesse. Sur bareliefoj, kiuj en nombro de 18 kovras la alojn, oni 
devas admiri senkomparajn multfigurajn scenojn el la vivo de Mario kaj 
Jezuo. Disvolviĝas antaŭ niaj okuloj grandega skalo de tipoj, de noblaj sta- 
turoj de Kristo kaj sanktaj viroj, idealigitaj figuroj de virinoj, subrigarditaj 

laŭ naturo instruituloj kaj pastroj — ĝis signitaj per malbeleco kaj malsanoj 
ekzekutistoj. De kvieta agordo de genraj scenoj de Naskiĝo de S-ta Mario 
aŭ de apero de Savinto al Mario Magdaleno en silentema florplena ĝar- 
deno — ĝis la angoro pro malsupreniro al infero, plenigita de teruregaj 
demonoj, korŝira dramo de Kristo kaj Lia morto sur kruco. Estas tie 
videblaj internoj de gotikaj ĉambroj kun ĉiaj antikvaj mebloj kaj plankoj 
el ornamriĉaj, samkiel vastaj, montplenaj kaj arboriĉaj pejzaĝoj kun skulptitaj 
aŭ pentritaj urboj, kasteloj, preĝejoj. Dum tutaj horoj kaj tagoj oni povas 
rigardadi tiujn skulptaĵojn kaj ĉiam pli novajn belaĵojn malkovri en ili. 

Tamen la plej potenca supro de genia verko de Stwosz fariĝis la 
meza scena de l' triptiko. Ĝian fablon la majstro ĉerpis el la Ora Legendo 
de Jakobo de Voragine la amata legaĵo de mezepokaj artistoj, estanta la 
ĉarma floro de franciskana literaturo. Unu el epizodoj de tiu verko rakontas, 
ke al Mario, loĝanta en soleca hejmo, ĉe piedoj de monto Sion, aperis 
iutage anĝelo kun palma branĉeto kaj anoncis al ŝi la proksimiĝantan horon 
de l' morto. Humile ŝi subigis sin al la dia volo, kaj en la preĝoj varmegaj 
ŝi elpetis tri favorojn: ke Kristo ĉeestos ŝian morton, ke venos ankaŭ 
apostoloj predikantaj en la mondo kaj ke satanon ŝi ne vidos. Inter fulmoj 
kaj tondroj sur dorsoj de nuboj venis por unu tago la apostoloj kaj cirkaŭis 
Dipatrinon. Kaj kiam ili tiel daŭris en komunaj preĝoj je la tria horo nokte 
ektremis la tero, agrabla odoro disiĝis cirkaŭe, aperis Kristo cirkaŭita de 
sanktularo, kaj en tiu momento la animo de Mario apartiĝis de la korpo, 
la Savinto cirkaŭbrakis ŝin senteme kaj priŝutitan de rozoj kaj lilioj portis 
al la ĉielo. 

Tiun guste legendon pri la morto de Dipatrino prezentis Stwosz en 
la meza sceno. Nenio priskribos la potencon de l' impreso, kiun ĝi elvokas. 
Vere ne multaj artistoj sur la vasta spaco de jarcentoj atingis tian altecon 
ĉe transverŝado de siaj inspiroj en materialon. Jen kvazaŭ sur alta sceno 
ludiĝas antaŭ la ravita okulo ia antaŭjarcenta misterio. En festa koncen- 
trio dekduo da apostoloj je superhoma grandeco cirkaŭis Marion, kiu 
estas prezentita kiel juna netere bela virgulino, ŝi senforte kliniĝas enmeze, 
mallevante la kapon kaj la kunmetitajn manojn al-terc. Subtenas ŝin barbo- 
hava apostolo S-ta Jakobo, apude S-ta Petro kantas psalmojn el malfermita 
libro, de alia flanko S-ta Johano levas baskon de la mantelo por viŝi la 
larmojn. Ĉiu kapo prezentas apartan karakteron, ĉiu mano ĉu la mallarĝa 
delikata de Mario ĉu la ostoriĉa, vejnoŝvela mano de apostolo estas por 
si mem ĉefverko. Ciuj personoj estas volvitaj per longaj manteloj, terenfluantaj 
en milaj kurbiĝoj kaj faldoj, tiel tipaj por la Stwosza ĉizilo, tiel grava 
elemento de ludo luma kaj ombra. Sed jen la flankaj personoj levas la 
kapojn supren — tie super la citita sceno roliĝas la dua akto de vera 
misterio. Jen en radieca aŭreolo en cirkaŭo de flugaltiĝgantaj angeloj leviĝas 
ĉielen Kristo kaj Lia Patrino. Ankoraŭ pli supre jam super la ĉefa ŝranko 


cn supraĵo de l' altaro fariĝas la tria akto: Kronado de Dipatrino, kiu 
humile ekgenuante, ricevas kronon el manoj de diaj personoj. Flanke 
ekstaris sub baldakenoj patronoj de la reĝlando S-taj Stanislao kaj Adalberto. 

Tiun ĉefverkon finitan en la jaro 1489 akceptis Krakovo kun raviteco. 
Antaŭ Stwosz malfermiĝis vojoj al riĉeco, honoroj kaj gloro. La urbkonsi- 
lantaro dankante liberigis por ĉiam lian domon de impostoj. Profitante 
liajn ĉiuflankajn kapablojn — ĉar li famiĝis ne nur kiel skulptisto, sed ankaŭ 
kiel talentplena pentristo, grafikisto, juvelisto, bronzfandisto kaj bonega 
arkitekto, inĝeniero, konanto de milita arkitekturo kaj de pontoj — oni 
komisiis al li funkciojn de urbarkitekto, direktonta la konstruajn laborojn 
en preĝejoj kaj ĝenerale en la urbo. Eknombriĝis mendoj ĉiam pli multaj 
kaj ĉiam pli honoraj. La plej granda el liaj verkoj preter la altaro estas 
la sarkofago de l’ reĝo Kazimiro Jagelido. Stwosz memorigis ĉi tie al ekzi- 
stantaj jam en la preĝejo tri baldakenaj sarkofagoj de reĝoj, elskulptis el 
ruĝa ŝprucmakulita marmoro tumbon kun grandioza portretita figuro de 
l' reĝo, ĉirkaŭ la tumbo li elskulptis dramplenajn dolorgestajn figurojn de 
ploristoj, sur ok kolonoj apogis altencelantan baldakenon kun multaj statuoj, 
kiu tamen en sia supra parto estas nevidebla. Ok kapiteloj ornamas la 
kolonojn kun pedante skulptitaj scenoj el sankta Skribo. La sarkofago, 
kiel tuto estas „eminenta ĉefverko“. Oni devas en ĝi admiri abismajn 
profundojn de sento kaj ne malpli miregigan virtuozecon teknikan, estradon 
al la ĉizilo kaj materialo, konscian serĉadon de malfacilaĵoj. 

Krom la nomitaj verkoj Krakow kaj Polujo posedas kelkajn aliajn 
sed ĉi tiuj estas la ĉefaj. 

En la j. 1496 Wit Stwosz forlasas Krakovon por ĉiam. Kun kolektita 
ĉi tie rimarkinda kapitalo li translokiĝas al Nürnberg, kie laŭ kontrakto 
kun la konsilantaro li estis konstruonta grandajn fortikaĵojn kaj pontojn. 
Oni promesis al li krom la kutima pago por ĉiu laboro grandegan jaran 
renton sub kondiĉo ne forlasi Nŭrnbergon ĝismorte. Tiu forveturo fariĝis 
por li ĉeno de senĉesa missorto. Tuj en la sama jaro mortas lia edzino, 
kaj la rea edziĝo implikis lin en dekjaran proceson. La komercisto Jakobo 
Boner ruze eltrompis de li parton de lia havaĵo, kio kaŭzis al li en j. 1503 
katastrofon. Jen volante savi la kontantan monon li falsis la bezonatan 
dokumenton, poste, malgraŭ la konkordiĝo kun Boner, la konsilantaro 
volante fari el li subiĝeman sklavon komencas kontraŭ li proceson kaj 
kondamnas lin je torturoj kaj brulstampo. Kvankam li trovis potencajn 
protektantojn kaj inter ili la imperiestron Maksimilianon mem, de kiu li 
ricevis kompletan rehonorigon, sed tio ne finis liajn terurajn ĉagrenojn. 
Jen post kelka tempo li memorigas la konsilantaron pri la promesita pago 
kaj rento, kaj' la konsilantaro nomanta lin „maltrankvila, perversa kaj 
kverelema homo“ per enkarcerigo eldevigis de li rezignon de justaj pretendoj. 
De tiam nur en titana laboro serĉas Stwosz konsolon. Li kreas tiutempe 


grandan nombron da verkoj skulptitaj en ligno, ŝtono, marmoro, fandas el 
bronzo, estas ankaŭ okupita pri pentraj laboroj. Ornamiĝas per ili preĝejoj 
en Niirnberg, migras al malproksimaj urboj kaj landoj. El tiu periodo indas 
mencii ŝtonajn skulptaĵojn en la preĝejo de S-ta Sebald en Nürnberg, 
lignan tabulon rozarian kaj interesan grupon de „maljusta juĝisto“ inter 
riĉulo (Boner) kaj mizerulo (Stwosz) en Germana Muzeo, plue plenan de 
nobla patoso „Anĝelan saluton“ en preĝejo de S-ta Laŭrento, altarojn en 
Schwabach kaj Bamberg, pentraĵojn en Münnerstadt. La esenco de lia arto 
ne subiĝas al ŝanĝiĝo, ĝi portas ecojn de malfrua gotiko, malgraŭ la evi- 
denta efikado de influoj de itala renesanco. Tamen neniu el tiuj verkoj 
atingis tiujn altaĵojn, kiujn la altaro en St-Maria preĝejo kaj la sarkofago 
de Ĵagelido. 

Cirkaŭ la maljuna majstro estas ĉiam pli malĝoje kaj malgaje, la 
plejproksimuloj unu post alia foriras en transmondon. Li mem havante 93 
jarojn ne ellasas el la manoj la skulptilon kaj penikon, nur la blindeco 
elĵetas ilin de li. Li mortis en 1533 jaro. Kaj sendube antaŭ la okuloj de l' do- 
lorplena maljunulo preterŝoviĝis en la momento de l' morto la bildo de la 
tuta vivo kaj Krakow, kie li trovadis nur prosperon kaj honorojn, kie oni 
skribis pri li, ke li estis „mirige solida, diligenta kaj sindona, kies sago 
famas en la tuta mondo“ kaj Nürnberg, kiu per fajro stampis lin kaj anoncis 
„perversa kaj kverelema“. Ho, kiel fiera povas esti Krakow, ke alie ol 
Nürnberg ĝi premiis kaj taksis la talenton de l' granda artisto. 

Kaj ankoraŭ unu vorto al vi ĉiuj, kiuj min nun aŭskultas. Se vi volas 
travivi neforgeseblan momenton de ensekretiĝado en la spiriton de la 
Stwosza verko kaj vi volas senpere ekkoni, en kio konsistas la esenco de 
lia grandeco — iru dum trankvila suna mateno al la Maria preĝejo, ekstaru 
en malplena navo sur centkolora tapiŝo, kiun teksis la suno filtriĝanta tra 
mezepokaj vitraĵoj, levu la fruntojn kaj rigardu la profundiĝantajn en vi 
okulojn de Apostoloj, streĉu la orelojn je susuro de iliaj vestoj kaj flirtado 
de anĝelaj flugiloj, kiujn vivigis Stwosz kaj kiujn elsorĉis sur muroj de 
l preĝejo Matejko. Kaj ankoraŭ pli alten rigardu, tien al suproj de l altaro, 
kie la ĉielo malfermiĝas kaj super la dolĉega Mario flugpendas la krono 
tenata de la Dia mano... En tia momento io rompiĝos en viaj brustoj kaj 
ektremos viaj koroj — kaj vi tiam ekkomprenos, ke en tio konsistas la 
grandeco de la Stwosza nomo, ke nin, limitajn de liaj tempoj per abismo 
de jarcentoj, ideoj kaj celadoj — lia verko sukcesas skui kaj kortuŝi. 


PRONONCAJ KAJ FAKAJ KLARIGOJ. 


Wit Stwosz (prononcu: Vit Stfoŝ), germanoj nomas lin: Veit Stoss. 
Krakow pr. Krakuv. 

Piast (pr. Pjast) fondinto de unna reĝa dinastio en Polujo. 
Stanistaw pr. Stanisŭav. 

Stostaw pr. Stosŭav. 

Spiż (pr. Spiĵ) germane Zips, apudtatra provinco. 


Sepkastellando (Transilvanio) — provinco de Hungarujo kaj Rumanujo. 

Triptiko = triparta, ŝrankoforma altaro. 

Presbiterio = parto de preĝejo, kie troviĝas la granda altaro, apartigita de la cetera 
parto de preĝejo per balustrado. 

Predelo = malsupra parto de altaro, kuŝanta sur menzo, kaj estanta apogilo por 
triptiko. 

Tumbo = ĉerka kestego. 

tista Rondo en Varsovio kaj la du sekvantaj de fratoj Fethke en Bydgoszcz. Ĉi 
sube ni donas mallongan listom de ĉiuj urboj, en kiuj okazis prelegoj. 


En Varsovio Ajayi prelegis 9-foje. Tio estas tre rimarkinda sukceso. La 
prelegoj estis organizitaj de jenaj organizaĵoj: Z. T. K. (Hebrea Landkonema So- 
cieto), judaj ĵurnalistoj, kuracistoj kaj AER, societo „Szklane Domy", societo 
KMKA, Związek Kobiet kaj 3 lernejaj prelegoj organizitaj en popollernejoj hel- 
pe de lernejestro s-ano Głuchowski. Speciale bone sukcesis la vespero de ZTK. 
(unua prelego en Varsovio.) kaj la tri lerne'aj, kiuj estis bone vizititaj. Laŭ 
ĉeestantoj oni povas taksi tiujn prelegojn je ĉ. 1900—2.000 personoj. 


En Bydgoszcz okazis 4 prelegoj, el kiuj 3 en tri diversaj Esperanto-gru- 
pol. la kvara en Komerca Liceo. Pro diversaj kaŭzoj publikan (grandstilan) ve- 
speron kun Ajayi oni ne aranĝis. Cefe oni timis, ke li ne plu estas „atrakcio“” 
por la Bydgoszcza publiko, des pli ke dum unujara restado en Bydgoszcz li ofte 
dum Esperantaj publikaj vesperoj ludis kiel aktoro, paroladis pri diversaj temoj, 
kaj kantis afrikajn (aŭ ankaŭ modeinajn) kantojn. 

En Bialystok okazis 3 prelegoj, el kiuj 2 estis organizitaj de la loka Espe- 
ranto - societo. 

En Krakovo same okazis 3 prelegoj, el kiuj 1 estis publika kaj 2 lerne- 
jaj —ĉiuj bonsukcesaj. Plurfoje artikoloj pii Ajayi en IKC. 

En Chelmno okazis 1 prelego en kadeta lernejo (kie oni oficiale instruas 
Esperanton) antaŭ 300 personoj kaj 1 publika. 


En Wilno okazis 1 publika kaj 1 lerneja prelegoj. 

En Kartuzy okazis 2 bonege sukcesintaj prelegoj (gimnazia kaj publika) 
kun kune ĉ. 400 personoj. Aranĝis kaj tradukadis nia malnova pioniro, gimna- 
zia direktoro s-ano Orzech. 


En Mława s-oj D-ro Czubrynski kaj Sakowicz aranĝis du lernejajn prele- 
gojn, kiuj ambaŭ bele sukcesis. Ĉ. 700 ĉeestantoj kune. 

En Plock okazis prelego antaŭ 500 personoj en tiea Mariavita monaĥejo, 
kie oni tre vaime kaj sincere akceplis s-on Ajayi, kaj publika prelego en urba 
teatro. 


En Wloclawek okazis unu publika kaj unu lerneja prelegoj en plej- granda 
kinejo. Bona sukceso. Unufoje pli vasta propagando en tiu urbo. 

En Czoríków okaz's publika kaj lerneja prelegoj kun ĉ. 450 personoj kune, 

En Lwów okazis publika prelego kun ĉ. 250 personoj kaj lerneja kun 
ĉ. 230 personoj. Ambaŭ sukcesis bonege. Ĉefa organizanto: nia fervora s-ano Zb. 
Zielinski. 

En Nowogródek okazis lerneja prelego. 

En Poznan en la Esperanlo-klubo interna prelego antaŭ ĉ. 60 personoj. 

En Szamotuły prelegon publikan organizis nia malnova samideano Maske. 

En Sompolno okazis publika prelego. 

En Katowice okazis publika prelego antaŭ ĉ. 250 personoj. La prelego 
senpere estis tradukala en polan kaj germanan lingvojn. 


En Chojnice la tre juna Esperanto-rondo aranĝis publikan prelegon. 

En Tarnów diligente kaj tre bele organizis publikan prelegon nia fervora 
s-anino Traumowna. Í. a. grandaj tolrubandoj kun propaganda teksto pendantaj 
super la stratoj atentigis la publikon pri Ajayi. 

En Sosnowiec okazis publika prelego. 

En Lublin dum lastjara pola kongreso okazis publika vespero de afrikaj 
kantoj. (Car la lokaj samideanoj ne prizorgis lumb:ldaparaton, Ajayi rezignis pri 
prelego kaj nur mallonge parolinte pri afrika muziko kantis vicon de afrikaj po- 
polkantoj). 


En Pola Radio tra ĉiuj stacioj s-ano Ajayi kantis de Varsovio afrikajn kan- 
tojn (ĉ. 15 minutojn). Esperantlingva arndncado kaj pri-Esperanta mencio en po- 
ia lingvo. Certe la plej grava arango dum la lula vojaĝo. 

Entute Ajayi en 22 urboj havis 45 prelegojn, kiujn ĉeestis ĉ. 8100 pe:sonoj, 
krome 1 Radio-prezentadon lra ĉiuj polaj stacioj. 

Volante prijuĝi, ĉu tiu sukceso estas granda aŭ malgranda, ni plej bone 
komparu gin kun la prelegvojaĝo de nia hinda samideano Sinha, kiu ja lule simile 

traveturis kun prelegoj nian landon. Ni do trovas jenajn ciferojn; Sinha paroladis 
same en 22 urboj de Polujo, sed havis nur 40 paroladojn (Ajayi 45) kun ĉ. 8000 
aŭskultantoj (Ajayi ĉ. 8100 pers.) kaj 1 Radio-prezentadon tra Wilno (Ajayi lra 
ĉiuj 7 polaj stacioj). Kun gojo ni do povas konstati, ke Ajayi ne nur atingis la 
ciferojn de Sinha, sed eĉ superis ilin. Tio estas grandega sukceso, se oni pripen- 
sas, ke la ekoncmia krizo nuntempe estas multe pli akra ol en 1931, kiam pre- 
legis Sinha. 


Ni povas aserti, ke Kola Ajayi rompis —- malgraŭ malfavoraj cirkonstan- 
coj — la prelegrekordon de la hindo Sinha en Polujo! — 


Cie oni tre limis la malbonan situacion en nia lando. Multa energio eslis 
bezonata flanke de la organizantoj por konvinki la skeptikajn samideanojn en 
Polujo, ke bore organizita Ajayi-vespero ĉiam kovras la elspezojn. Kelkaj urboj 
dum longaj semajnoj interkorespondadis kum la aranĝantoj por fine inviti Ajayi 
aŭ rezigni. Kelkaj urboj ankoraŭ pripensadas... 


Estas ankaŭ interese kompari la vojagon de Sinha kun tiu de Ajayi laŭ 
siaj detaloj. Jen ni trovas, ke same kiel de Ajayi ankaŭ de Sinha en Varsovio 
okazis 9 prelegoj. La grandaj Esperanto-centroj kiel Krakow, Lodz, Bialystok, 
Lwow, Wilno kaj Bydgoszcz restis ĉiuj aktivaj, kaj same aranĝis prelegojn de 
Ajayi kiel de Sinha. Sian „pozicion“ plue lenis Chełmno, Sosnowiec, Tarnów, 
Lublin kaj Nowog:ódek, kie oni same kuraĝis arangi Sinha — kaj Ajayi-prele- 
gojn. Do tiel kvazaŭ la movado en 12 urboj restis samvigla depost 1931. 


Al tiuj uiboj num aligis pluaj 10 urboj, kiuj ne aranginte Sinha-prelegon, 
aranĝis — parte kun bonega sukceso — Ajayi-prelegon. Unuavice ni citu Poznaŭ, 
„la perditan filon", kie feliĉe la movado dank' al energia laboro de s-ano D-ro 
Sluzar revekiĝis en lasta jaro kaj nun ree normale funkcias. Plue Katowice, kie 
oni siatempe hezitis aranĝi Sinha-prelegon, kaj kie oni nun pri la Ajayi-vespe- 
ro eslas plene kontenta. Plue Plock, kie tamen la movado vivas preskaŭ eksklu- 
zive en la muroj de la mariavita monaĥejo. Grave ankaŭ estas, ke en Wloclawek 
junaj samideanoj unuafoje provis propagandi grandskale dezirante samtempe 
starigi la movadon sur largan bazon. Ni citu plue Czortkow kaj jenajn novajn 
„Esperanto-urbojn”; Kartuzy, Chojnice, Sompolno, en kiuj tri urboj estas tute 
junaj Esperanto-grupoj, krome Szamotuły kaj Mława, kie ni havas izolulojn. 


Kaj nun ni rigardu la alian flankon: kiuj 10 urboj aranĝintaj Sinha prele- 
gon ne arangis Aĵjay!-prelegon? Jen antaŭ ĉio ni vidas Torun, en kiu okazis la 
plej bone vizitita Sinha-vespero kun 600 perscnoj (en urba tealro). Bedaŭrinde 
kun. foriĝo de s-ano Rozmarynowski la movado en Toruń tute mortis kaj malgraŭ 
konstanta klopodado de Bydgoszcz ŝajne ne estas provizore revivigebla. El la pli 
konataj Esperanto-urboj ni citu ankoraŭ Krolewska” Huta, kiu, malgraŭ ke la 
movado lie ne dormas, pri Ajayi-vespero ne klopodis. La aliaj urboj estas malpli 
konalaj, pri ili oni malmullon, parte eĉ nenion aŭdas kaj verŝajne la movado en 
la plimulto de tiuj urboj estas malvigla aŭ dormas. Ili estas: Grodzisk, Ostrote- 
ka, Dąbrowa Górnicza, Baranowicze (ĉu s-ano Gelfand timis la krizon?), Luck, 
Krzemieniec, Nieŝwiez kaj Knurow. 


Por kompletigo ni devas alduni, ke en la kadro de la pollanda vojaĝo 
Ajayi ankaŭ transpaŝis por du tagoj la ĉeĥan limon kaj havis 2 prelegojn en Kar- 
w»na (kie oni tradukis pollingven) kaj 1 prelegon en Moravska Ostrava (traduka- 
tan ĉeĥlingven). Tiuj 3 prelegoj havis speciale grandan sukceson kaj estis viziti- 
taj de preskaŭ 20C0 personoj kune (aranĝinto: nia pola samideano Kobiela en 
Mor. Ostrava). 


Tia estas la bilanco de la Ajayi-prelegvojaĝo tra Polujo. Cerle granda ko- 
lektiva fortostreĉo, kies fruktoj restas senteblaj dum pli longa tempo. Nia mo- 
vado bezonas de tempo al tempo tian aŭ similan okazon por streĉi la fortojn 
kaj je unu sama tempo ataki la publikan opinion en Polujo. 

Ni esperu, ke ne pli malfrue ol post du jaroj ni ree havos okazon gastigi 


en nia lando ekzolikan Esperantiston prelegvojaganlan, kiu rompos la belan 
prelegrekordon de nia negro-samideano Kola Ajayi. 


Edmund Fethke. 

MALLONGA RESPONDO AL ŜATINDA RECENZINTO. 


La julia numero de „Pola Esperantisto" 1933 honoris min per entuziasma 
pritakso de mia lasta traduko „Merkado la azenpelisto". 

La ŝatinda recenzinto, s-ano Dro L. Dreher, bonvolis dediĉi multe da aten- 
to al mia traduko kaj eldiris sian opinion koncerne al kelkaj esprimoj, kiuj ŝaj- 
nas al Li iom riproĉindaj. Mi dankas la recenzinton pro la serioza ka! atenta 
tralego de la verko kaj permesas al mi refuti la riproĉetojn. 


Do, laŭo:de: „kun kuro de l'tempo" — ke la verbo „kuri“ koncernas an- 
kaŭ la tempon, pruvas la esprimo „en la kuranta monato" ks. „Pro limo antaŭ 
la rabistoj“ — „timo antaŭ' estas Zamenhofa esprimo, sam kiel „timo pro“ — 


ĉi tie estas preferinda „timo antaŭ” por eviti ripeton de l' vorto „pro”. 
La vorto „difuzi' estas Zamenhofa kaj uzata, kiam temas pri faso, varmo 


ks. 


„Urgi” estas nepre transitiva laŭ Zamenhofa uzo. 

„Esti en stato“ estas interhacie komprenebla, do — korekta, kiel la ŝa- 
tinda recenzinto mem konfesis. 

Longa — długi, laŭlonga — podłużny. 

„Profundagĝa" estas klasika Zamenhofajo, ofte troviĝanta en la Biblio. 

„Flugilo” estas en Esp. kiel en aliaj europaj lingvoj dusenca. 

„Atribui” signifas interalie: doni, destini ion al iu, do „atribui al iu parton 
de la kapitalo” estas tute korekta. 

„Imagi -fantazii — eslas korekte uzita en mia traduko. „Strebi“ estas 
Zamenhofajĵo. „Lefgilimaĵo”" estos same bona kiel „legitimilo". La vorto „devon- 
tigi sin” kiu tiom plaĉas al la ŝat. recenzinto ne estas mia eltrovaĵo, ĝi estas 
pure Zameah»ola kaj trovigas en la traduko „Batalo de l' Vivo" de Dickens, — 
„li timis devcntigi sin al pagado de grandaj sumo". 

Mi refoje dankas la recenzinton pro la atenta pristudo de mia lasta tra- 
duko. Mi esperas, ke miaj supre cititaj klarigoj konvinkos Lin komplete. Ili estas 
ja Zamenhofaj esprimoj, do senriproĉaj. 

Se mi povus esti certa, ke en nia Esperanlolando troviĝas multe da seriozaj 
legantoj, kia monlrigis la Šalata recenzinto, s-ano D-ro L. Dreher, mi pliigus sen- 
dube mian literaturan agadon por Esperanlo. 

Leono Vienano. 

Varsovio, 15. VII. 1933. 


[ENE FILMO TOS 


INTERNACIAJ FILMOJ. 


La arto estas internacia. Tial ankaŭ la filmo, se gi nun prezentas arton, 
estas ankaŭ inlernacia. 

Tamen sub liu nomo oni povas kompreni ankaŭ ion alian: nome ma- 
nieron de la teknika ekesto de iu filmo, Se nome kelkaj nacioj kunlabras en 
iu filmo, oni povas nomi ankaŭ ĝin inlernacia. 

Tiu kunlaboro prezenligas tre ofle krur tiel, ke en filmo de unu nacio 
partoprenas eksterlandaj artistoj. 

El polaj artislo, kiuj laboias eksterlande plej famaj eslas: Pola Negri 
kaj Jan Kiepura. Sed ankaŭ en polaj filmoj ludis fremdaj artistoj. Mi citas nur 
pli gravajn. Ankoraŭ en la epoko de „muta” filmo, ludis kure kun Pola Negri 
an „Nigra Libro", dramo de la produktejo „Sfinks“ tiel poste populara Harry 
Liedtke. En „Uragano“, kiun regisoris Jozef Lejles, ludis viena filmstelo el film- 
produktejo „Sascha” — Renata Renee. Por la filmo „Kulto de la korpo“ dun- 
gis Michał Waszynski, unu el plej movemaj polaj reĝisoroj, kelkajn fremdajn 
aktorojn: belan daninan Agnes Petersen, edzinon de Ivan Mozzuchin, Viktoron 
Varconyi kaj aŭstrian teatran aktoron Friderikon Dellius. En unu el plej bonaj 
polaj „mutaj“ filmoj „Forta homo" laŭ la romano de Przybyszewski, ĉefan rolon 
ludis Gregoro Chmara. En unua pola tonfilmo (pri „toneco" de liu filmo mi 
jam skribis!) en „Moraleco de sinjorino Dulska“ ludis tiel konata en tuta Eŭro- 

po Dela Lipinskaja. En „Danĝera Amo“ ni vidis faman heroinon de „Asfalto“, 
Bettylmman. Kaj nun oni jus finis en Warszawa filmon kun ĉeha humoristo Vla- 
sta Burian. 

Ofte tamen la kunlaboro estas pli forla. Nome ofte kelkaj diversnaciaj 
produktejoj lurnas kune filmojn speciale nun, en epoko de tonfilmo, tiu kunlabo- 
ro aktualiĝis. Kiel ekzemplon povas esti lasta kunlaboro de polaj kaj ĉe- 
haj produktejoj. Antaŭ nelonge oni finis en Varŝavo filmon s. t. „Dekdu segoj" 
kun Vlasta Burian, Pogorzelska kaj Dymsza, kaj dum aŭturo oni lurnas en Pra- 
ha du novajn filmojn polajn — ĉehajn 

Laste oni multe parolas pri la kunlaboro de ĉiuj slava produktejoj. 

La realigo de tiu plano estas t.e dezirinda, sed la produktejoj denove for- 
gesis pri unu granda malfacilaĵo, nome pri la lingvo de tiuj filmoj. 

Ne por ĉiuj slavoj la pola, ĉeha, ĉu alia slava lingvo estas tiel komprene- 
bla. Kaj tamen, almenaŭ ĝis nun, pri ebleco de uzado de internacia lingvo neniu 
el la produktejdizektoroj bedaŭrinde pensas. Eli, 


ESPERANTO EN TONFILMO. 

Tiel malofte okazas, ke oni povu aŭdi esperantan lingvon en tonfilmo, ke 
ĉiu lia okazo estas tre notinda. 

La 21 junion ĝis 6 julio okazis en Esperanto — Domo en Arnhem (Ne- 
derlando) Internacia Poŝtkurso organizita de lI"“ternacia Cseh Instituto. Parton 
de tiu kurso filmigis filmkompanio „Bolygoon”. Oni povas tion kompreni kiel 
grandan sukceson, ĉar vidante kaj aŭdante tiun filmon la homo' komprenos kiel 
taŭgas Esperanto por tonfilmoj. 


ĈU VI SCIAS, KE... 


„Nia samideanino fama aktorino Anny Ondra edzinigis al Max Schme- 
ling, ge. mana boksĉampicno. „La Pirato“ atentigas, ke post kelka ekzercado, ŝi 
estos Anny.. Tondra. 

„Polaj produktejoj anoncadis por venorta sezono dudek novajn filmojn. 
Sed nun evidentigas, ke liu nombro malgrandigis gis dekkvar. 

„ Nova filmo kun Jan Kiepura. „La kanto por vi” projekciata en Ameriko 
atingis rekordan sukceson. Ĝi restis ncme sur ekrano pli longe ol aliaj eĉ tre 
famaj filmo: kun plej koralaj artistoj. 

..Plej menciinda el navaj polaj filmoj eslas sendube „Historio de l' peko“ 
laŭ la romano de Żeromski. La rolon de Eva Pobratymska ludas Karolina Lu- 
bienska. Ŝiaj kunludantoj estas: Damiecki kaj Samborski. Reĝisoris tiun filmon 
Henryk Szaro. Apero de tiu filmo sur niaj ekranoj prezentas sin kiel granda 
sensacio. 

..Konala filmreĝisoro Ford finis jam sian delonge anoncatan filmon, kiun 
li turnis en Palestino. La filmo havas titolon „Sabra“. En tiu filmo ludas aktc- 
roj de fama hebrea teatro „Habima“. 

„Estas jam preta filmo de pola-ĉeha produktado s. t. „Dekdu sef$oj". En 
ĉefaj roloj mi vidos: Vlastan Burian kaj Adolfon Dymsza. En aliaj roloj ludas 
Zula Pogorzelska, Biegański kaj Ĵarszewska. Reĝisoris Mac Frick ka' Michal 
Waszynski. 

..Unua pola spiona filmo estas: Spiono en la masko". Regisoras M. Kra- 
wicz. En ĉefaj roloj: Hanka Os dcnowna, Igo Sym, Samborski, Jerzy Leszczyński 
kaj Zelichowska. 


oso DISTRAĴOJ 0S0 


I. ENNGMOKONKURSO. 


La kvaran de seplembro okazis en „Societo Esperanto, Krakow, Smo- 
lensk 9. je oka vespere lotumado de premioj de la unua enigmokonkurso. Tiun- 
ĉi konkurson partoprenis ges-anoj: Hanka Kantorowiczowna, Józef Bulski, 
ing. M. Chmielinski, Z. Zawadzki, Marja Lencznar, Janusz Patalong, Stefanja 

UnterweiseroOwna, Anna Rettizanka, Herman Kling, Andrzej Balanda, Waza, 
Fela Zollman, Eugenjusz Pietrzak, Hans Hazenfuss (Riga). 

Lotumadon tamen povis partopreni nur tiuj, kiuj atingis minimume 12 pun- 
ktojn. Tial la nombro de la lotumatoj malgrandiĝis gis kvar unuaj. 

La premiojn ricevis: I. Bulski Jozef (Lubania n/Pilica). II. Ing. Chmielin- 
ski Michat (Nowogrodek). III. Zawadzki Z. (Warszawa). 

Samideanoj, kiuj gajnis premiojn, baldaŭ ricevos ilin. 

Unu solvon ni ricevis de Latvio. Nia riga s-ano skribas: Ĉar la latviaj 
esperantistoj ricevas vian ĵurnalon je favoraj kondiĉoj ekde julio, mi bedaŭrinde 
povas parlopreni nur la finon de via enigmokonkurso. 

Pro la ekinteresiĝo la redakcio sendas al s-ano Hazenfuss gvidlibron 
„Pollando kaj Gdańsk“. 

Solvo de enigmo n-ro 6. Meblisto Kelnero Komercisto. 


NIA DUA ENIGMOKONKURSO. 


En venonta numero ni komencos nian duan enigmokonkurson. Nun ni 
alvokas ĉiujn al kunlaboro. Al tiuj, kies enigmoj estos presitaj, ni alkalkulos 
taŭgan nombron da punktoj. La enigmoj devas esti skribitaj nur sur unu paĝo. 
La solvo devas esti nepre kunmetita. 


NOVAĴOJ EL ESPERANTUJO 


EKSTERLANDO. 


Anglujo: Dudek tre eminentaj britaj profesoroj subskribis manifeston. 


Dogan taj por la enkonduko de Esperanto kiel oficiala temo de instruado en 
ernejoj. 


Aŭstrujo, Dum ĝenerala kongreso de Germanaj katolikoj kazas ankaŭ 
oficiala arargo de „Katolika Unuiĝo Esperanta“. 


Ĉehoslovakujo. Faris tie grandan, sukcesplenan prelegvojaĝon, „nia“ jam 
tiel konata Kola Aĵayi. Ekzemple en Tisovec, kiu havas 4.500 loĝantojn, ve- 
nis al la parolado pli ol 1.000 homoj, kaj en Uhersky Ostroh preskaŭ duono de 
la tuta urbo. Entute okazis liaj 28 lumbildparoladoj en 20 diversaj lokoj, kun 
10.550 auskultantoj. Krom tio dufoje kantis Kola Aĵavi en Radio. Nun li for- 
veturis Jugoslavujon. 

Francujo: Jam en ses Írancaj departementoj generalaj konsilantaroj vo- 
ĉdonis deziresprimon favore el la nedeviga instruado de Esperanto en lerne- 


joj. — La regionan kongreson en Dunkerque partoprenis ankaŭ eksterlandaj dele- 
giloj el Belgujo, Britujo kai Nede. lando. 
Holando: La 29-an de julio oni inaŭguris Zamenhofan monumenton 


en Bergen op, Zoom. Ĝi estas unua en Nederlando, kaj kvara en la mondo 
Zamenhofa monumento. Malkovris la monumenton f-ino Lidja Zamenhof, dume 
la orkestro ludis la polan himnon. Pa: oladis la urbestro, Prezidanto de la Komer- 
ca Ĉambro, k. a. — La Internacian Esperantistan Poŝtkurson organizitan en 
Arnhem en julio de Cseh-Instituto partoprenis 118 personoj el Nederlanda, Fran- 
cujo, Svisujo, Hungarujo kaj Svedujo. La generala direktoro de la Nederlanda 
Poŝto, Telefono kaj Telegrafo speciale venis por viziti la kurson. La kurson 
vizitis ankaŭ f-ino Lidja Zamenhof. 


Japanujo: La 15—17, de oktobro okazos 21. japana Kongreso de Esperanto. 


Rumanujo: Kongreson de bulgaraj esperantistoj partoprenis granda ruma- 
na grupo. Poste la partopreninto: vizitis ĉefurbon Bukureŝton, kie ili estis gastoj 
de urbestraro kaj kie oficiale ekceptis ilin urbestro kaj Komerca Cambro. 

Sovetunio: Radiostacio Minsk disaŭdigas ĉiumonate 12-foje en Esperanto de 
23,30—-24 h. laŭ Moskva tempo. 


Svedujo: En aŭgusto okazis en Stokholmo la XIII. kongreso de Senna- 
cieca Asocio Tutmonda. 

KOMUNIKAĴO EL ĴJAMBOREE. 


Dum Skolta Kunveno okazinta en Godollo aranĝita de Skolta Esp. Ligo 
dum daŭro de Tutmonda Skolla Tendaro en Hungaru (1--15. VIIL) partoprenis 
pli ol 200 skoltoj-esp. el 22 landoj (ankaŭ ekstereŭropanoj). La skoltmuziko ludis 
la esp. - himnon. Oni sendis radiosalutojn kelkfoje en esp. lingvo kaj ĉiuokaze 
propagandis Esperanton. Dank' al senlaca laboro de hungaraj esp. - skoltoj 
kaj unuavice al s-ro P. Balkanyi (SEL repr.) oni sukcesis aperigi kelka'n artiko- 
lojn priespernlajn en ĉiutaga tendar-gazeto. Ankaŭ eldono da diversaj poŝl- 
kartoj kun esp. teksto, esp. - skolta vortaro, kaj esp. skoltaj kantoj multe helpis 
al la sericza esperanto - propagando. Ankaŭ ni devas mencii la aranĝitan espe- 
ranto - ekspczicion en la Esperanto skolta tendo. Irter alia ekpoziciaĵoj ni vi- 
dis tie-specialan polan fakon kun multaj bildoj, kartoj, flago ktp. senditan de Po- 
la Distrikto de SEL. Inter aliaj propagandiloj oni disdonadis gvidlibron pri „Pol- 
lando kaj Gdansk" (oferitan donace, senpage tiucele de Pollanda Esp. Delegi- 
taro), kiun eksterlandaj skoltoj povos ricevi ankaŭ nun senpage ĉe P. E. D. — 
Krakow, Lubicz 34 almetante nur 1. respondkuponon por poŝlelspezoj. Jen 
Esperanto por skoltaro efektivi$gas. 


POLLANDO. 


KRAKOW. Jam delonge la anoj de la „Societo Esperanto" laboras por 
okazonta „I. Esperanta Semajno” Krom tio okazis jena' prelegoj: 

S-ano Zajaczkowski; „I. Esperanta Semajno". 

S-ano Lichtenstein: „Lumoj kaj ombroj de kolonja kongreso". 


Nia fervora samideanino, jam bone konala verkistino, fraŭlino Irena Szcze- 
pańska presigas en tre populasa semajna ĵurnalo „Na szerokim świecie" sian 
novan romanon s. t. „Uprowadzona — Dziennik pensjonarki". (Delogita-taglibro 
de studentino). 


Krakova Esperantistaro perdis lasttempe unu el siaj eminentaj ano', 
Dr-on Zupnik. Al familio de la mortinto la redakcio esprimas plej koran kun- 
senton. 

LWÓW. Ekmemorinte pri alproksimiĝo de t. n. „Kukuma sezono ', dum 
kiu eĉ muŝo en esperantaj socieloj ne zumas, ekdecidis du viglaj riaj animoj 
in ekti al gesamideanaro grandan porcion da nutraĵo revivigonta ĝin en daŭro 
de silenta malabunda koncerne prelegojn —- somera libertempa periodo. Unu el 
ili „energiege tre bonhumorega, temperamenla kaj eminenla vienanino, ĉarmegu- 
lino” en unu persono Minuŝka Mantel montris kiel „Mi - nuska esperantislini- 
ĝis". „Montris“, ĉar tio estis pli teat:a gaja aspekto, ol parolado. Movigemaj ma- 
netoj allogajn figurojn desegnis, la grandaj okuloj fajrerojn ŝprucis kaj el inler 
blindige blanka dentaro torentis gajigaj vortkaskadoj kun malsekigintaj pro ri- 
do rigardiloj kaj ŝveliĝintaj přo senĉesa kunfrapado manoj, ekokupis ŝian lokon 


--- nia aminda „Lena“ —- Leonja Fruchtowna. Estas korplezuro vidi nian „Cseh 
pastrinon“, kiu ĉarme ridetante, belokule ŝustigas al ni, fervoraj aŭskultantoj — 
perlojn — frandaĵojn el siaj literaturajoj. 


NOWA WIES. Okaze de la Cseh-kurs fino aranĝis la ĉi liea Katolika 
Esp. Rondo sabale la 17. 6. en la salono de Bialdyga amuzan vesperon, al kiu 
estis invitataj ĉiuj esperantisloj de l' ĉirkaŭaĵo. Oni vidis gesamideanojn el No- 
wy--Bytom, Hajduki kaj Swietochlowice. Gojege bonsalutis nia kara prezidanto 
s-ro Gajda pli ol ducent partoprenimtojn. Post la komuna kanto de Esp.-Himno 
sekvis prologo, deklamita de juna fraŭlino Lesniczanka, kaj verkita de ano K. E, 
R. Nun sekvis ła festprelego. La preleginto parolis pri la graveco de pubika' 
festoj esperantistaj. Post tio alternis en multkolora vico kantoj, deklamoj 
kaj muzikaĵoj de niaj kursanoj. Multe plibeligis la vesperon nia ano, kantisto s-ro 
Erwin Nowak. Aparte oni devas mencii dancojn de papilioj kaj buboj, kiuj estis 
ekzercitaj de instruistino f-ino Robaczynska. Disdonante la alestojn, dankis 
la Cseh-instruistino s-ino Borzykowska al la estraro de K. E. R., kaj al la ge- 
kursanoj, por ilia senekzempla fervoreco. Por fini la oficialan parton, oni kantis 
la esperantigitan polan himnon nacian. „Di, kiu nian...“ 

Kaj nun eksonis violonoj kaj aliaj muzikinstrumentoj, kaj junaj kaj malju- 
naj, knabegoj kaj knabinegoj turnadis laŭ valsa-mazurka bostono aŭ tanga ma- 

niero, ĝis la senkora gastejmastro finigis la agrablajn horojn, ĉar la malbona 
objekto (horlogo) montris jam la 2-an, la polican horon. Bedaŭrinde la disiga 
horo venis kaj ni adiaŭis niajn karajn gaslojn, esperante, ke ne estis lastfoje, ke 
ni tiel multnombre kunvenis. 
BIBLIOGRAFIO. 
SELMA LAGERLöF: LA MONO DE SINJORO ARNE. Eld. Soc. Esperan- 


to, Stockholm. 1. 110 paĝoj. Prezo: broŝ. sved. kr. 1. 50. 

Selma Lagerlöf, la plej fama verkistino sveda, distingigas per sia stilo 
neordinara. En ŝiaj libroj abundas legendoj el malnovaj tempoj, sed la legendoj 
rerakontitaj de ŝi estas ne nur legendoj plenaj de fantazio, sed ŝi donis al ili 
novan vivon kaj sencon. Ŝi estas granda psikologistino, kiu scias tre profunde 
analizi la homajn karakterojn laŭ maniero neosdinara, ŝia stilo estas ĉarma, riĉa 
kaj bela. Sia verkaro estas tre granda, sed ĝis nun aperis en esperanta traduko 
nur unu verko (La junulino el Stormyr). 

Nun aperis la dua verko, rakonto el la deksesa jarcento. Pri la enhavo 
de la libro ni ne rakontu tie ĉi, ni volas nur diri, ke gi estas pli tipa por la 
verkado de Lagerlof ol estis „La junulino el Stormyr'. 

La tradukon faris la bone konata sveda verkisto Stellan Engholm. 

Laŭ la eksteraĵo la libro estas bela. Lu kovrilo esias desegnita speciale 
por la esperanta eldono de sveda artisto. 

GVIDLIBRO TRA LA UNIVERSITATURBO TARTU. Eld. Akademia 
Kooperativo Tartu, 28-paĝa. Prezo ne montrata. Bela kaj instruriĉa enhavo, kun 
multaj bildoj ka' plano de Estonio kaj de urbo Tartu. Multaj utilaj sciigoj pri 
historio kaj vidindajoj en Estonio. Libreto tre rekomendinda. 


UNUA SLOVAKA KRISTANA PRINCO — 14 paĝan broŝureton eldonis 
sub tiu titolo la Komitato de Pribina - festoj en Nitra, okaze de mil-cent-jara 
datreveno de konstruo de unua krislana preĝejo en ĉeĥoslovaka teritorio. La bro- 
ŝuron kompilis kaj el la slovaka tradukis Stan, Kamaryt, (del. de UEA en Bra- 
tislava) laŭ verko de d-ro J., Hodal. 

JARLIBRO DE TUTMONDA ASOCIO KOLEKTANTA (TAK) POR 1932-3. 
Kompilis D-ro Jozefo Takacs, prezidanto de TAK. Prezo: 0.60 sv. fr., por mem- 
broj de ‘lulmonda Asocio Kolektanta senpage. Mendebla ĉe kasisto s-ro F. V. 
Mizera, Jablonne n. Orl., Ĉeĥoslovakulo. 

Sur 32 paĝoj estas priskribila la celo de unika esperanta organizaĵo por 
kolektantoj, Tutmonda Asocio Kolektanta, ĝiaj reguloj, interna aranĝo kaj 
la agado. La listo de membroj kompleligas tiun por ĉiu kolektanto tre necesan 
kaj utilan publikaĵon. Loko. 

Novaj libroj: „Universala ''erminologio de la Arkitekturo" kun 
6—8 lingva traduko de ĉiu radikvorto, 218 p$. 

Esperanta lernolibro en lingvo... lalina. Jen ĝia titolo: „Cursus completus 
Esperanti, tironum usui accommodatus, comparalionibus cum potioribus linguis 
Europae, Asiae et Africae cum glosalorio esp.-lalino, 

„Forpelataj homoj" de Can Hjokŝu (el japana). „Ĉirkaŭ la mondo kun la 
verda Stelo“ originale de Scherer. Prezo 4 gmk. Jam antaŭ apero estis menditaj 
duonmilo da tiu libro. Ĝi priskribas la Scherermondvojagon, dum kiu li havis 
300 prelegojn antaŭ ĉ. 100.000 personoj kaj 22 radioprelegojn. Pri lia vojaso 
aperis pli ol 1.000 artikoloj en 25 diversaj lingvoj. 

Novaj gazeloj: „Inlernacia Polica Bulteno“. Monata polica fakjur- 
nalo. — „La Egipta Espero“ organo de egiptaj esperantistoj. 

„La Semisto” monata organo de Cen Can Esp. asocio Ĉinujo. 

„La Pirato“ kajero por Satiro, Humoro kaj Libereco... relativa „Ŝipestro“, 

konata sufiĉe Raymond Schwarz. Eli. 


GRAVA PAŜO ANTAŬEN, 

Pola Telegrafa Agentejo (PAT), unu el la plej grandaj en Polujo, publikigas en 
sia ĉiutaga bulteno interesajn novaĵojn, ricevatajn per Esperanto aŭ tiujn-ĉi el 
Esperanta mondo. La bulteno de PAT. estas dissendata al ĉiuj gazeto', ĵurnaloj, 
revuoj en Polujo. Abonas ĝin diversaj ministerioj, aŭtoritatuloj ktp. 

Estas grave, ke oni alsendadu konstante interesan kaj legindan materia- 
lon (pri literatura, scienca, socia, komerca ktp. vivo, pri interesaj eldonaĵoj, pre- 

legoj, diversaj eltrovaĵoj ktp.) al s-ro Antoni Pisarski, Polska Agencja Telegra- 
ficzna — Pola Telegrafa Agentejo, Warszawa, str. Krolewska 5. aŭ al s-anino 
Halina Weinstein, Vic-Delegitino de UEA, Warszawa, str. Leszno 99/5, kiu 
estas en ĉiama kontakto kun la menciita agentejo kaj servas, kiel tradukantino. 


RADIO — AFEROJ. 

Esp. en polaj radiostacioj reaŭdigos post la libertempa paŭzo. La plej prok- 
sima prelego okazos la 20-an de septembro (merkrede) je la 22 h. (Warszawa, 
Krakow kaj verŝ. aliaj relajsoj). Parolos s-o T. Hodakowski pri la Viena venko 
de Sobieski. Aŭskultu pri pluaj disaŭdigoj. Informoj sekvos post la prelego en 
„radiokesto“. Ne forgesu esprimi vian kontenton al la direkcio. 


AL EKSTERLANDAJ KFILATELISTOJ! 

Okaze de 400-jara mortotaga datreveno de la genia skulptisto Wit 
Stwosz, aperis bela pm. en valoro de 80 groŝoj, prezentanta parton de la 
altaro de Wit Stwosz en St.—Maria preĝejo en Krakow. La dua, belega 
pm., en valcro de 1.20 ztoty, aperis okaze de 250-jara datreveno de Vie- 
ma liberigo kaj prezentas la pentraĵon de la fama, pola pentristo Matejko 
„Sobieski apud Vieno“. 

La unuan pm. oni povas ricevi sur rekomendita pk. kontraŭ 2 re- 
spondkuponoj kaj la duan kun aldono de 30 groŝu pm., eldonita okaze de 
200-jara naskiĝtaga datreveno de Washington (prezentas bildon de Wa- 
shimgton, Pułaski kaj Kosciuszko), sur rekomendita letero kontraŭ 3 re- 
spondkuponoj. Skribu al Ludwik Kutscher, Krakow, Grodzka 9. 

Oni petas la redakciojn pri represo. 


—aea—————=————mm——q— —— a ——————————— ——— ——— S 


Serĉas kunvojaĝanton tra Polujo de 1. X. — 18. X. 1933. Edmund Jara- 
czewski, Warszawa, str. Leszno 99/5. Programo priparolota. 


LEGANTOJ DE „POLA ESPERANTISTO“ ATENTON! 

Specialaj favoraj abonkondiĉoj de eksterlandaj revuoj! 

Ni sciigas niajn est. abonantojn, ke ĉiu el ili povas ricevi la revuon 
de estonaj Esperantistoj „Informoj de Esperanto - Asocio de Estonio“ ĝis 
fino de la k. j. post enpago de zł. 1.20, sume la revuon de latvaj Esperan- 
tistoj „Ondo de Daŭgava“ ĝis fino de la k.j. post enpago de zł. 1.20, aŭ 
ambaŭ gazetojn ĝis fino de la k. j. post enpago de zł. 2.20. Ni esperas, ke 
piaj ŝat. legantoj ekuzos la okazon ricevi por tute favora prezo la re- 
vuojn de niaj nordaj samideanoj! Nia PKO —- kolto Nr. 406.660. Enpa- 
gu tuj! Nombro da abonantoj limita! 


PRZEDSTAWICIELE — REPREZENTANTOJ: 
Bialystok — Esperanta Societo Zamenhofa, Polna 4. 


Katowice — Societo de Esperanto Amikoj, Wawelska 3. 
Paryż — S. Grenkamp, 117. Bd. Jourdan. 
Warszawa — Pola Stud. Esperantista Societo, Leszno 99. m. 5. 

PRENUMERATA: rocznie zł. 8.—, polrocznie ABONO: jare zl. 8.-—, duonjare 7z}. 4.—. Por 
zł. 4.— Dla Towarzystw i grup espa. (przy societoj kaj grupoj ecspernntistaj (Ĉe sendo 
przesyłce najmniej 6 egz. pod jednym adre- de minimume 6 ekz. al unu ndreso) jarabo- 
sem) prenimerntu roczna zł. 6.— Zagrani- no zl. O. Mksterlande 5 sv. fe. Aparla 
cup: D de. saw. Numer pojedynezy zl. 0.70. numero 7}. 0.70. duohla zl. 1,40. 
podwQjny zi. 1.40. 

OGŁOSZENIA: 1/2 atrony zł. 30.— 14 strony ANONCOJ 12 pnĝo zł. 80.— 14 paĝo zł. 16. 
7). 15.— 1/8 strony zł. 10.— Korespondencja: 1/8 paĝo zl. 10.— Korespondndo: anonceto 
mule ogłoaasz. z 10 sł6w (procz adresi) zl. 1.— de 10 vortoj (krom adreso) zl. 1.— 

REDAKCIO KAJ ADMINISTRACIO: KRAKOW, LUBICZ 344. KONTO P. K. O. NR. 406.60) 


Drukarnin L. Gronusia i Ski, Krakow, ul. Stolarska 6. 


Redaktor odpowiedzialny Juljusz Kriss. 


